Document ID: 32001D0734

Komission päätös,
tehty 11 päivänä lokakuuta 2001,
kolmansista maista tulevaan hevoseläinten siemennesteen tuontiin hyväksyttyjä keinosiemennysasemia koskevasta luettelosta tehdyn päätöksen 2000/284/EY muuttamisesta kuudennen kerran ja päätöksen 94/63/EY muuttamisesta
(tiedoksiannettu numerolla K(2001) 3036)
(ETA:n kannalta merkityksellinen teksti)
(2001/734/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY(1), sellaisena kuin se on viimeksi muutettuna komission päätöksellä 95/176/EY(2), ja erityisesti sen 17 artiklan 3 kohdan b alakohdan,
sekä katsoo seuraavaa:
(1) Komission päätöksessä 2000/284/EY(3), sellaisena kuin se on viimeksi muutettuna päätöksellä 2001/612/EY(4), vahvistetaan luettelo kolmansista maista tapahtuvaan hevoseläinten siemennesteen tuontiin hyväksytyistä keinosiemennysasemista.
(2) Yhdysvaltojen toimivaltaiset viranomaiset ovat ilmoittaneet komissiolle virallisesti kuuden uuden hevoseläinten keinosiemennysaseman hyväksymisestä direktiivin 92/65/ETY säännösten mukaisesti, sekä muutoksista ja täydennyksistä, joita olisi tehtävä eräisiin kahta muuta keinosiemennysasemaa koskeviin tietoihin direktiivin 92/65/ETY mukaisesti.
(3) Yhdysvaltojen toimivaltaiset viranomaiset ovat lisäksi ilmoittaneet komissiolle virallisesti, että kahden keinosiemennysaseman, Carol Rose Quarter Horse Ranch (99TX005-EQS) ja Tylord Farm (97VT001-EQS), hyväksyntä on peruttu.
(4) Meksikon toimivaltaiset viranomaiset ilmoittivat komissiolle virallisesti yhden hevoseläinten keinosiemennysaseman hyväksymisestä direktiivin 92/65/ETY säännösten mukaisesti.
(5) Australian toimivaltaiset viranomaiset ilmoittivat komissiolle virallisesti toisen hevoseläinten keinosiemennysaseman hyväksymisestä direktiivin 92/65/ETY säännösten mukaisesti.
(6) Lisäksi Australian toimivaltaiset viranomaiset ovat virallisesti ilmoittaneet komissiolle, että Belcam Stud Artificial Breeding Centre (QLD-AB-01) -keinosiemennysaseman hyväksyntä on peruutettu.
(7) Kanadan toimivaltaiset viranomaiset ilmoittivat komissiolle virallisesti tarpeesta korjata eräitä direktiivin 92/65/ETY säännösten mukaisesti hyväksytyn hevoseläinten keinosiemennysaseman yksityiskohtia.
(8) On aiheellista muuttaa kyseistä luetteloa kyseisistä kolmansista maista saatujen uusien tietojen perusteella ja merkitä näkyvästi liitteeseen tehdyt muutokset selkeyden vuoksi.
(9) Falklandinsaaret ja Saint-Pierre ja Miquelon on lisätty neuvoston päätöksen 79/542/ETY(5) liitteessä olevaan luetteloon kolmansista maista, joista jäsenvaltiot sallivat hevoseläinten tuonnin, ja siksi ne olisi lisättävä neuvoston päätöksessä 2000/284/EY vahvistettuun luetteloon.
(10) Komission päätöksessä 94/63/EY(6) vahvistetaan väliaikainen luettelo kolmansista maista, joista jäsenvaltiot sallivat lampaiden, vuohien ja hevoseläinten siemennesteen, munasolujen ja alkioiden tuonnin sekä sikaeläinten munasolujen ja alkioiden tuonnin.
(11) Päätös 2000/284/EY laadittiin päätöksen 94/63/EY liitteessä olevan II osan säännösten mukaisesti, joiden mukaan jäsenvaltioiden on sallittava hevoseläinten siemennesteen tuonti päätöksen 79/542/ETY liitteessä olevassa 1 osassa luetelluista kolmansista maista, joista saa tuoda eläviä hevoseläimiä.
(12) Päätöksessä 2000/284/EY lueteltujen hevoseläinten keinosiemennysasemien yksittäisen hyväksymisen järjestelmän mukaisesti on aiheellista muuttaa päätöksessä 94/63/EY säädettyjä periaatteellista luetteloa, hevoseläinten siemennesteen tuonnin sallimiseksi sellaisista kolmansista maista, joista elävien rekisteröityjen hevosten, rekisteröityjen hevoseläinten tai jalostukseen ja kasvatukseen tarkoitettujen hevoseläinten pysyvä tuonti on sallittua eläinten terveyttä koskevista vaatimuksista ja eläinlääkärintodistuksista tällaisessa tuonnissa annetun komission päätöksen 93/197/ETY(7), sellaisena kuin se on viimeksi muutettuna päätöksellä 2001/619/EY(8), mukaisesti. Tällainen hevoseläinten siemennesteen tuonti sallitaan kuitenkin vain, jos siemenneste kerätään samaan luokkaan kuuluvilta hevoseläimiltä kuin ne elävät hevoseläimet, joiden tuonti on sallittua yhteisöön päätöksen 93/197/ETY mukaisesti.
(13) Ulkomaankauppaa varten laadittua maa- ja aluenimikkeistöä koskevassa yhteisön lainsäädännössä, erityisesti komission asetuksessa (EY) N:o 2032/2000(9), käytettävillä ISO alpha 2 -koodeilla tunnistettujen, luettelossa esiintyvien maiden osalta olisi tarvittaessa ilmoitettava, jos tällainen koodi on väliaikainen.
(14) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2000/284/EY liite tämän päätöksen liitteellä.
2 artikla
Korvataan päätöksen 94/63/EY liitteessä II oleva osa seuraavasti: "II OSA
1. Luettelo kolmansista maista, joista jäsenvaltiot sallivat hevoseläinten munasolujen ja alkioiden tuonnin:
Päätöksen 79/542/ETY liitteessä olevan luettelon 1 osassa olevat kolmannet maat, joista elävien hevoseläinten tuonti on sallittua.
2. Luettelo kolmansista maista, joista jäsenvaltiot sallivat hevoseläinten siemennesteen tuonnin:
Päätöksen 79/542/ETY liitteessä olevan luettelon 1 ja 2 osassa olevat kolmannet maat, joista rekisteröityjen hevosten, rekisteröityjen hevoseläinten tai jalostukseen ja kasvatukseen tarkoitettujen hevoseläinten pysyvä tuonti on sallittua, edellyttäen että siemenneste on kerätty vientiä varten samaan luokkaan kuuluvilta hevoseläimiltä kuin elävät hevoseläimet, joiden tuonti on sallittua yhteisöön päätöksen 93/197/ETY mukaisesti."
3 artikla
Tämä päätös on osoitettu kaikille jäsenvaltioille.
Tehty Brysselissä 11 päivänä lokakuuta 2001.

Labels: 3
5
6